S-a dat prima sentință în dosarul Kreiner, în care trei indivizi l-au ucis pe omul de afaceri sibian Adrian Kreiner.
Ilie Sitariu, acuzat în dosar de favorizarea făptuitorului, a fost găsit vinovat în primă instanță de ascunderea unor probe din anchetă si a primit 3 ani de închisoare cu suspendare sub supraveghere pentru o perioadă de 4 ani. Este obligat să presteze 110 zile de muncă neremunerată în folosul comunității.
Tribunalul Sibiu l-a avertizat pe inculpat că nerespectarea măsurilor de supraveghere atrage revocarea suspendării și executarea pedepsei în întregime, potrivit turnulsfatului.ro.
De asemenea, i s-a scăzut din pedeapsă perioada în care a fost arestat preventiv, între 16 noiembrie 2023 și 19 martie 2024.
Sentința nu este definitivă și poate fi atacată cu apel în termen de 10 zile de la comunicare.